( 31 ) 
majore, et sic loquitur de minore : Lumbrici terrestres minores e fimetis 
-plerumque effodiuntur. Hse species innitentes magnitudini nihil sunt , 
nisi astatis varietates. 
Quod ad colorem attinet, minime aptus est ad species distinguendas, 
quia pendet: 1° ab alimentis, quibus vescitur Lumbricus, 2° a loco, ubi 
degit. Si in aqua diutius remanet, albescit ; eundem producit effectum terra 
exilis, humoque destituta. Colores Lumbricis proprii sunt: ruber carneus, 
ruber fuscus, ruber pallidus, roseus, color luteus obscurior, albidus gri- 
seus, necnon multi alii colores inter rubrum, luteum, nigrum et albidum 
positi. 
Irisatio cutis etiam variat pro statu Lumbrici : maceratio per 48 horas 
prostrata, locum dat vividissimis coloribus metallicis; nihil magis colore 
variat quam clitellum : modo rubrum est, modo luteum, etc. 
Pelluciditas cutis et contextus muscularis notabiles etiam differentias 
exhibet. In junioribus, exiguis et exilibus Lumbricis tanta est, ut non 
modo magnum intestinum et alimenta, quo continentur, sed etiam vasa 
vascularia , ventralia , dorsalia, et vasa vascularia lateralia perspici possint. 
Insuper observantur motus systoli et diastoli in iisdem his vasculis ; mo- 
tusque magni intestini peristalticus , etc. In astatis provectioris Lumbricis , 
qui jam certam magnitudinem assecuti sunt , et quorum corpus jam cras- 
sius evasit, nihil simile videre est. 
In his posterioribus pariter in dorso et longitudinaliter reperitur linea 
colorata omnino a reliquis corporis partibus diversa : gaudet colore fusco, 
luteo, et mirum in modum differt a vicinis coloribus. In medio dorso 
omnino est perspicua, sed ad utrumque latus sensim paulatimque eva- 
nescit. Haec linea spatium aliquot milii metrorum occupans, exhibet formam 
Rhombi , cujus major diagonalis a capite ad anum , et minor transverso 
modo extenduntur. Maxima hujus lineae latitudo, scilicet locus, ubi minor 
diagonalis Rhombi existit, cernitur ad 18 um apud quosdam et ad I6 unt 
apud alios , annuium , versus eam inferiorem corporis partem , ubi repe- 
riuntur duo pori, de quibus mox dicendum. Haec linea nullomodo in 
junioribus occurrit. Eo distinctior est, quo Lumbrici sunt majores et 
crassiores.. 
Variationes 
colorum. 
Irisatio. 
Pelluciditas. 
Linea fusca 
dorsalis. 
